Mykolas Potockis

Mykolas Potockis (apie 1660–1749 m. gruodžio 2 d.) – ATR valstybinis veikėjas, Karūnos lauko raštininkas (nuo 1686 metų), Karūnos Tribunolo maršalka (1696, 1722), Voluinės vaivada (1726–1749), Krasnystavo seniūnas.

 Biografija 
Lenkijos žymios magnatų Potockių giminės atstovas, herbo „Piliawa“ savininkas. Karūnos didžiojo etmono Felikso Kazimiero Potockio (1630–1702) ir Katerinos Liubomirskaitės (m. 1669) vyresnysis sūnus.

1686 metais gavo Karūnos lauko raštininko pareigybę. 1696 ir 1722 metais Liubline buvo renkamas Karūnos Tribunolo maršalka . 1726 metais gavo Voluinės vaivados pareigybę.

1715 metais – Tarnogrodo konfederacijos narys, 1718 metais buvo išrinktas į seimą. Buvo disidentų priešininkas. Būdamas Stanislovo Leščinskio šalininkas, vadovavo jo kariams kovoje prieš Sandomiero konfederaciją. 1734 metais buvo išrinktas Dzikovo konfederacijos maršalka nuo Voluinės vaivadijos.

Stanislovo Leščinskio vardu važiavo su pasiuntinybėmis į Švediją ir Osmanų imperiją. Po to keliolika metų praleido tremtyje, buvo Čartoriskių partijos politiniu priešininku.

1749 metais Mykolas Potockis buvo palaidotas kapucinų vienuolyne, Mažosios Lenkijos Sendzišuve.

 Šeima 
Buvo vedęs du kartus. 1689 metais pirma santuoka buvo su Sofija Aniele Čarnecka (m. 1723), nuo santuokos su kuria turėjo du sūnus:

 Pranciškus Ksaveras (m. 1731), Sokalsko seniūnas
 Feliksas (m. 1766), Slonsko ir Krasnystavo seniūnas

1723 metais vedė antrą kartą kunigaikštytę Marcijoną Oginskaitę (1713–1766), Vitebsko kašteliono ir vaivados, kunigaikščio Martyno Mykolo Oginskio (1672–1750) ir Terezos Bžostovskaitės (m. 1721) dukterį. Vaikai:

 Antonas (m. apie 1782), Prancūzijos armijos pulkininkas, Lvovo, Haličo ir Blonsko seniūnas
 Petras (m. po 1794), Liublino kaštelionas, Konarsko seniūnas
 Kristina, Tomo Firlejaus Konarskio žmona
 Tereza, 1-mas vyras Minsko vaivada Juozapas Jurgis Hilzenas (1736–1786), 2-ras vyras Lietuvos didysis etmonas Simonas Kosakovskis (1741–1794)
 Ana, Karūnos dvaro vėliavininko Adomo Mnišeko žmona

 Nuorodos 

|-

Mykolas
Kategorija:Voluinės vaivados
Kategorija:Krasnostavo seniūnai
Kategorija:Karūnos lauko raštininkai
Kategorija:ATR diplomatai
Kategorija:Karūnos tribunolo maršalkos
Kategorija:ATR Seimo atstovai